Verdens sterkeste Pippi

Verdens sterkeste Pippi er en amerikansk familiefilm fra 1988, basert på Astrid Lindgrens bøker om Pippi Langstrømpe.

Handlingsreferat 
Pippi Langstrømpe, som reiser om bord på skipet Hoptoad sammen med faren sin, kaptein Efraim, møter en plutselig storm forårsaket av et stort vulkan-utbrudd. Etter at kaptein Efraim forsvinner på havet, reiser Pippi til den lille kyst-byen Rocksby, akkompagnert av hesten hennes, Alfonso, og en ape kalt Mr. Nilsson. Hun tar bolig i farens hjem, Villa Villekulla, som alle de andre barna i nabolaget påstår blir hjemsøkt.

Snart begir de to søsknene Tommy og Annika Settigren seg over til Villa Villekulla, etter å ha oppdaget lys i vinduene. På leting etter spøkelser møter de Pippi, Mr. Nilsson og Alfonso i stedet. De blir snart venner, og havner ofte på forskjellige eventyr sammen. For eksempel å servere iskrem til foreldre-løse barn ved det lokale barnehjemmet, eller å kjøre motorsykkel. Pippi må også kjempe mot Mr. Blackhart og hans håndlangere, Rype og Rancid, som ønsker å rive ned huset hennes og selge eiendommen.

Pippi må også unngå å bli hentet til det lokale barnehjemmet av eieren, Miss Bannister. Men Pippi rømmer fra barnehjemmet og flykte sammen med Tommy og Annika, for å unngå å bli værende ved barnehjemmet. Imidlertid blir de reddet etter nesten havnet i en stor foss, etter at de seiler nedover en elv. De er bekymret for hva slags innflytelse Pippi egentlig kan ha på Tommy og Annika, så foreldrene deres, Mr. og Mrs. Settigren, nekter å la dem leke sammen med henne lenger. Pippi tror derfor Tommy og Annika ville hatt det mye bedre uten henne, og reiser derfor frivillig tilbake til barnehjemmet.

Men som et resultat blir Pippi tvunget til å forlate kjæledyrene sine, herr Nilsson og hesten Alfonso. Pippi klarer ikke å passe inn sammen med de andre foreldreløse barna, på grunn av hennes mangel på disiplin og en ordentlig utdannelse. Men etter at hun reddet barnehjemmet fra en brann, utilsiktet startet av vaktmesteren, og blir hyllet av byfolket som en heltinne - får hun lov til å reise tilbake til Villa Villekulla, og endelig leke sammen med bestevennene Tommy og Annika igjen.

Pippi blir deretter gjenforent med faren sin Efraim på 1. juledag, og han tilbyr henne muligheten til å bli en prinsesse på den ukjente øya som han hadde blitt skylt i land på - og deretter ble han kronet til konge på denne øya. Men akkurat i det Pippi forbereder seg på å endelig seile av gårde igjen, oppdager Pippi hvor triste alle de andre innbyggerne blir over at hun skal reise fra dem. Hun ønsker derfor ikke å forlate Tommy og Annika, eller reise fra Villa Villekulla.

Skuespillere 

 Tami Erin som Pippilotta Pippi Langstrømpe. En spenstig elleve år gammel jente som ankommer land etter at faren hennes har forsvunnet på havet.
 David Seaman, Jr. som Tommy Settigren. Annikas bror, som snart blir bestevenn med Pippi.
 Cory Crow som Annika Settigren. Tommys søster, som blir bestevenn med Pippi.
 Eileen Brennan som Miss Bannister, den velmenende eieren av et barnehjem, som tror at Pippi vil være mye tryggere under hennes omsorg.
 Dennis Dugan som Mr. Settigren. Tommy og Annikas far, en kommunal ansatt. Han synes Pippis innflytelse på barna hans er forstyrrende.
 Dianne Hull som fru Settigren. Moren til Tommy og Annika, en husmor. Hun var i utgangspunktet veldig glad i Pippi. Men blir stadig mer opptatt av sine egne barns velvære.
 George DiCenzo som Mr. Blackhart. En lokal, lyssky forretningsmann, som ønsker å kjøpe Villa Villekulla.
 Dick Van Patten som Gregory. En merkelig oppfinner av en ny type lim som kan la folk gå opp og ned vegger.
 John Schuck som Efraim Langstrømpe. Faren til Pippi, og kaptein på skipet Hoptoad.
 Branscombe Richmond som Fridolf. Kaptein Efraims medhjelper, og bestevenn.
 Fay Masterson som en ikke-navngitt jente ved barnehjemmet.
 Carole Kean som frøken Messerschmidt. En veldig streng lærer ved barnehjemmet.
 Frank Welker og Michael Bell gir stemme til Mr. Nilsson og Alfonso, henholdsvis Pippis kjæledyr-ape og hest.
 Clark Niederjohn som Jake, en pilot som blir venn med Pippi.

Referanser

Eksterne lenker 
 

Barnefilmer fra USA
Animasjonsfilmer fra USA
Pippi Langstrømpe
Filmer fra 1988
Filmer basert på verk av Astrid Lindgren